b'\n_START_ARTICLE_\nThierry Henry\n_START_SECTION_\nNogometna pot\n_START_PARAGRAPH_\nSvojo nogometno pot je pri\xc4\x8del pri francoski nacionalni nogometni akademiji pri Clairefontaine. Zaigral je za CO Les Ulis (1983\xe2\x80\x931989), nato pri Palaiseau (1989\xe2\x80\x931990), Viry-Ch\xc3\xa2tillon (1990\xe2\x80\x931992) in FC Versailles (1992\xe2\x80\x931993). Profesionalno kariero je za\xc4\x8del pr AS Monaco, kjer je svoj prvi nastop do\xc5\xbeivel leta 1994 pri sedemnajstih letih. Igral je na levem krilu, ker je takratni trener Ars\xc3\xa8ne Wenger verjel, da bodo Henryjeva hitrost, kontrola \xc5\xbeoge in spretnost bolj ogro\xc5\xbeale branilce kot pa kot napadalec. Ta pogled je Wenger spremenil, ko je Henry podpisal za Arsenal.\n_START_SECTION_\nHenry pri Juventusu\n_START_PARAGRAPH_\nJanuarja 1999 je Juventus dobil napeto bitko za takrat 22-letnega Henrya. Ni ga bilo namre\xc4\x8d tistega, ki si Francoza ne bi \xc5\xbeelel, po tem ko je blestel 4 leta v Monacu in v dresu francoske izbrane vrste, odpeljati iz kne\xc5\xbeevine v svoj klub. Uspelo je prav Juventusu, ki ga je kupil za \xc2\xa310.7 milijonov. A v italijanskem klubu so bili kmalu prepri\xc4\x8dani, da je bil nakup napaka. Junija 1999 so mladega Francoza prodali angle\xc5\xa1kem klubu Arsenal za \xc2\xa311 milijonov.\n_START_SECTION_\nHenry pri Arsenalu\n_START_PARAGRAPH_\nPo prestopu k Topni\xc4\x8darjem, Wenger Henrya prestavil na polo\xc5\xbeaj napadalca. Kar se je pokazala kot zelo dobra poteza. V sezoni 2000/2001 je zabijal odlo\xc4\x8dilne gole za Arsenal, pri\xc5\xa1el do \xc4\x8detrtfinala Lige prvakov in bil drugi v FA pokalu in Premier ligi. V sezoni 2001/2002 je zabil 32 golov in popeljal Arsenal do dvojnega naslova: naslova prvaka in pokalnega zmagovalca. V sezoni 2002/2003 je zadel neverjetnih 42 golov v vseh tekmovanjih in tako prepri\xc4\x8dljivo dobil naziv najbolj\xc5\xa1ega igralca v Angliji. Maja 2003 je podalj\xc5\xa1al pogodbo z Arsenalom do leta 2007. Henry je bil spet nezaustavljiv v sezoni 2003/2004, ko je zadel kar 44-krat, od tega 30-krat v Premier ligi, in tako je spet pobral nekaj nagrad s strani angle\xc5\xa1ke nogometne zveze, novinarjev in igralcev. Bil pa je tudi drugi igralec sveta, kjer ga je premagal njegov rojak Zinedine Zidane. V sezoni 2004/2005 je zadel 25-krat v Premier ligi. Glede na to, da je izpustil kar nekaj tekem, je velik dose\xc5\xbeek, da je spet postal najbolj\xc5\xa1i strelec Premier lige. Z Arsenalom je tudi osvojil FA pokal, potem ko so po enajstmetrovkah v Cardiffu premagali Manchester United.'